oslospeiderne

Brettspillkveld for rovere
2024-09-02 18:00 - 20:30 (Europe/Oslo)
Det blir brettspillkveld for rovere 2. september. Det er roverombudet som arrangerer kvelden. Roverombudet består nå av Erlend Simensen og Kjersti Aurora Schrøder Holmen fra 17. Oslo Kampianerne i tillegg til Andrea Drangert-Hveding og Mathias Fernandez Ravn fra Longship group, 41. Oslo Ullevål.
Mer informasjon om arrangementet kommer så fort dette er klart!

AVLYST - Peffkurs 1, 13-15 september
2024-09-13 17:00 - 2024-09-15 16:00
Patruljeførerkurs Peff 1, 13-15 september 2024 må dessverre avlyses.
Det er flere årsaker til at kurset avlyses. Blant annet har Kjetil Willander meddelt at han slutter som leder for ledertrenerne. Han slutter ikke som ledertrener i seg selv. Mer informasjon samt planer og forslag på kurs fremover vil bli sendt ut når kretsstyret i samarbeid med ledertrenerpatruljen forhåpentligvis har funnet løsninger på situasjonen.

Hyttetur for rovere
2024-09-14 17:00 - 2024-09-15 16:00
Det blir hyttetur for rovere 14-15. september. Det er roverombudet som arrangerer turen. Roverombudet består nå av Erlend Simensen og Kjersti Aurora Schrøder Holmen fra 17. Oslo Kampianerne i tillegg til Andrea Drangert-Hveding og Mathias Fernandez Ravn fra Longship group, 41. Oslo Ullevål.
Mer informasjon om arrangementet kommer så fort dette er klart!

Oslospeidernes 20 års jubileum
2024-09-21 13:00 - 17:00
Oslospeiderne 20 år – En morsom og sosial samling
Velkommen til en sosial samling på Isdammen med leker, quiz, grilling og litt planlegging for et større jubileumsarrangement neste år. Dette blir gøy 🙂
Arrangementet er for tropp og oppover.
Sted og tid:
Isdammen 21. september fra kl. 13:00 til 17:00
Adresse: Isdammen, Årvollveien 35, 0590 Oslo
Aktiviteter:

Oslospeiderne quiz

Hvor mye kjenner du til historien til kretsen?

Historier

Kretsstyret inviterer noen til å fortelle litt om historien. Kanskje får vi noen morsomme historier og kanskje vi kan lære litt mer om før versus nå.

Workshop

Oslospeiderne planlegger et byrebusløp i 2025 og ønsker DINE ideer og innspill til hvordan det kan bli en morsom dag!

Leker

Det vil være ulike leker som både unge og eldre deltakere kan være med på.

Bevertning:

På Isdammen er det flere godkjente bålplasser samt grill

Kretsen stiller med oppvarmede griller, tilbehør pluss saft og kaffe.
Alle bes ta med hva de ønsker å grille selv.

Trinn 0, dag 1 - Lederstart del 1
2024-10-10 18:00 - 20:00
Lederstart er det første kurset i grunntreningen. Rammene rundt dette kurset er todelt. Vi møtes på kurskvelden for å bli kjent med speidingen i Norge og organisasjonen til Norges Speiderforbund. Introkurset – dette er et kurs du gjennomfører selv ved å lese heftene «Velkommen som leder» og «Speidermetoden».
Benytt deg gjerne av dette elektroniske opplegget for egenlæring til introkurset og benytt gjerne e-læringskurset i Motimate.
Andre kurskveld er lagt til Donsaften i Østmarka der vi deltar på minneseremonien til stiftelsen av speidingen i Norge ved Donsbautaen på Hauktjern. Der gir deltakerne sitt speiderløfte på nytt og vi tar deltakerne opp som ledere i Oslospeiderne. Donsaften arrangeres i år 17. oktober. Du kan lese om arrangementet her!
Påmelding er nå åpen, meld dere på her!
Eventuelle spørsmål kan rettes til: simen@oslospeiderne.no

Speiderhytteturen 12-13 oktober
2024-10-12 10:00 - 2024-10-13 15:00
Speiderhytteturen er to dager hvor alle som vil ut på tur kan besøke speiderhyttene som er med på kartet. På hyttene kan du slå av en koselig leirbålsprat, få speidermerket for hytta og drikke en kopp kaffe. Noen rusler en dagstur, mange speiderpatruljer bruker to dager og overnatter på veien, mens andre (noen få) tar på løpeskoene på og beiner av gårde. Å besøke hyttene er gratis. Alle er velkomne, med eller uten kjennskap til speideren!
Les mer på https://www.speiderhytteturen.no/

AVLYST - Donsaften og Trinn 0 – Lederstart del 2, ledersamtalen
2024-10-17 18:00 - 21:00
Donsaften er en hyggelig samling i skogen i høstmørket. Dette er en tradisjon fra gamle Østmarka krets. Vi ønsker velkommen alle gamle og nye ledere/rovere i Oslospeiderne til en tradisjonsrik opplevelse i Østmarka, til bål, varmt drikke og gode speiderhistorier. Donsaften er kvelden lederne i Oslospeiderne markerer stiftelsen av 1. Christiania tropp og hedrer Christian Dons. Denne kvelden blir også brukt til å ta opp nye ledere, og til å dele ut hederstegn. Alle er velkommen til å delta, man behøver ikke å være en del av introkurset eller ny leder for å delta. Påmelding og spørsmål for alle andre som ikke er del av introkurset kan rettes til: simen@oslospeiderne.no
Når og hvor møter man opp?
Ledersamtalen med påfølgende signering av Lederavtale skjer i forbindelse med Donsaften oppe ved Sarabråten i Østmarka. Oppmøte er 18:30 på Østmarksetra Utfartsparkering ved Ulsrudvann, rett nedenfor Østmarksetra. Felles gange opp til Sarabråten.
Ledersamtalen – dette er en samtale som du skal ha med representant fra kretsen (i noen tilfeller gruppa) hvor du kan få mer innsikt i hva det vil si å være speiderleder i Norges Speiderforbund. I etterkant av samtalen signerer du en lederavtale og blir en godkjent leder i Norges Speiderforbund. Lederavtalen er en avtale mellom lederen og Norges Speiderforbund som bekrefter deres gjensidige forpliktelser og rettigheter ovenfor hverandre. Det er viktig at inngått lederavtale registreres i medlemssystemet, siden den er starten på din lederutdanning. Ved kursets avslutning vil deltakeren motta sitt Lederstart-merke for vel gjennomført kurs. Merket skal sitte på høyre overarm under skulderklaffen.
Ta med
Noe å sitte på og en termos med noe varmt å drikke. Kle deg etter været og ha med hodelykt. Ta gjerne med et par vedkubber til leirbålet om du har anledning.

AVLYST - Trinn 3 kurs 18-20 oktober
2024-10-18 17:00 - 2024-10-20 16:00
Trinn 3 kurset 18-20 oktober 2024 må dessverre avlyses.
Det er flere årsaker til at kurset avlyses. Blant annet har Kjetil Willander meddelt at han slutter som leder for ledertrenerne. Han slutter ikke som ledertrener i seg selv. Mer informasjon samt planer og forslag på kurs fremover vil bli sendt ut når kretsstyret i samarbeid med ledertrenerpatruljen forhåpentligvis har funnet løsninger på situasjonen.

Halloween for rovere 29. oktober
2024-10-29 17:00 - 21:30
Det blir Halloween for rovere 29. oktober. Det er roverombudet som arrangerer kvelden. Roverombudet består nå av Erlend Simensen og Kjersti Aurora Schrøder Holmen fra 17. Oslo Kampianerne i tillegg til Andrea Drangert-Hveding og Mathias Fernandez Ravn fra Longship group, 41. Oslo Ullevål.
Mer informasjon om arrangementet kommer så fort dette er klart!

Halvårsmøte 21. november
2024-11-21 18:00 - 21:00
Det innkalles til Oslospeidernes ordinære halvårsmøte torsdag 21. november 2023 klokken 18:00.
Oppmøte: Ruseløkka skole, Løkkeveien 15, 0253 Oslo
Alle medlemmer over 12 år inviteres til å delta. Dørene åpner 17:45.
Påmelding ønskes mottatt til kontor@oslospeiderne.no senest 15. november.
Du kan også melde deg på ved å sende sms til: 930 40 683
På halvårsmøtet vedtar kretstinget terminliste og budsjett for 2025. I tillegg til dette vil det være en del andre saker, orienteringssaker og eventuelt.
Det skal velges to nye kretsstyremedlemmer for 2 år, da 2 medlemmer har forsvunnet grunnet skole og jobb.
Endelig saksliste finner dere her!

Nissefest for flokk 2. desember
2024-12-02 18:00 - 19:30
Tradisjon tro så blir det Nissefest for flokken.
Ta på nisselua og møt opp ved i innkjøringen til Årvoll skole, Bård skolemesters vei 1
Mandag 2. desember kl. 18:00
Avslutning på Årvoll gård ca kl. 19:30
Årvollveien 35
Lurt å ha med: Lommelykt, sitteunderlag og nisselue. Husk å kle dere etter været
Det blir fakler, gang rundt juletreet og servering av grøt og saft.
De som ikke tåler vanlig grøt må gi beskjed ved påmelding.
Påmelding innen torsdag 28. november til ingvild.iversen@online.no med antall barn/voksne fra hver gruppe og evt. allergi, samt kontaktperson.

Speiderhilsen Kretspatrulje øst

Julebaking for rovere 9. desember
2024-12-09 17:00 - 20:00
Det blir julebaking for rovere 9. desember. Det er roverombudet som arrangerer kvelden. Roverombudet består nå av Erlend Simensen og Kjersti Aurora Schrøder Holmen fra 17. Oslo Kampianerne i tillegg til Andrea Drangert-Hveding og Mathias Fernandez Ravn fra Longship group, 41. Oslo Ullevål.
Mer informasjon om arrangementet kommer så fort dette er klart!

Hele Norge båler, 18. januar
2025-01-18 12:00 - 15:00 | Sognsvann, Sognsveien 235, OSLO, 0863
Tid og sted:Lørdag 18. januar 2025 kl. 12.00 – 15.00
Oppmøte:Vi møtes ved t-banen på Sognsvann kl.12.00.
Påmelding eller bare møt opp:Send gjerne en epost til kontor@oslospeiderne.no om speidergruppen deres blir med til Sognsvann (så vi vet om vi skal vente på dere før vi går til bålet). Hvis dere ønsker å ta det på sparket, så er det også mulig. Møt opp på Sognsvann, men husk å ta med det dere trenger (se under).

2025 er friluftslivets år og vi starter året med arrangementet «Hele Norge båler» som er 18. januar. Norsk Friluftsliv arrangerer et opplegg på Sognsvann som kretsen tenker å delta på. Vi oppfordrer alle som ikke skal ha eget arrangement til å delta sammen med oss. Arrangementet starter kl. 12:00 og avsluttes kl. 15:00. Arrangementet er gratis og åpent for alle.
Det vil være bålplasser slik at dere som kommer kan grille pinnebrød, pølser eller noe annet godt. Man må ta med det man vil grille og drikke selv. Kom gjerne i speiderskjorte, speiderskjerf og/eller leirbålskappe om man har. Slik får vi vist oss frem litt til andre som kommer. Husk å kle dere etter været og ta med sitteunderlag. Det er toaletter tilgjengelig, inkludert HC-toaletter. Det er også bord og benker i nærheten.
Send oss en e-post til: kontor@oslospeiderne.no om dere blir med til Sognsvann».
Dere kan følge med på hovedarrangementet og eventuelle oppdateringer her!
Følgende speidergrupper har til nå meldt seg på Oslospeidernes arrangement: 1. Haugerud, Manglerud, 1. Nordstrand og Longship Group. Hvis dere ønsker å ta det på sparket, så er det bare å møte opp, men husk å ta med det dere trenger (se over).
Andre speidergrupper i Oslospeiderne skal også ha egne «Hele Norge Båler» arrangement. Se oversikt her:

Bøler speidergruppe og Hele Norge båler. Skal foretå ved Ulsrudvannet. Se arrangementsinformasjon her: https://www.facebook.com/events/1801409423596638/
Hauketo Prinsdal Speidergruppe og Hele Prinsdal båler! Skal foregå ved Prinsdal. Se arrangementsinformasjon her: https://www.facebook.com/events/530293776664117/
7. Oslo speidergruppe arrangerer «Isdammen båler». Se arrangementsinformasjon her: https://friluftslivetsar.no/events/isdammen-b%C3%A5ler

Ellers så arrangerer vår medlemsorganisasjon Oslo Omland Friluftsråd «Hele Norge båler ved Frogneseteren Friluftssenter». Se arrangementsinformasjon her: https://www.facebook.com/events/927661985969291/
Vi anbefaler alle speidergrupper til å delta på et av disse arrangementene. Man kan også delta på «Hele Norge Båler» arrangementer i regi av andre organisasjoner.
Se oversikt over arrangementene i Oslo her!

Kick-off møte for jubileumsarrangementet 30. januar,
2025-01-30 18:00 - 19:00 | Ung Org, Møllergata 3D, OSLO, 0179, Norge
Vi ønsker å invitere til et uforpliktende møte for å starte planlegging av jubileumsarrangement 24. mai. Vi er allerede flere som jobber med det, men ønsker velkommen til flere som vil bidra med stort og smått. Brenner du for noe spesielt du vil vise frem, eller bli bedre på? Kan du bidra til noe av dette for eksempel:

arrangere en post
ha aktiviteter for småspeidere
ta bilder
organisere mat
beredskap

Vi ønsker velkommen til ledere, rovere, patruljeførere og speidere til:
UngOrg, Møllergata 3d, kl. 18:00-19:00, 30. januar.
Vi har lokalet ut over kvelden hvis noen har mange ideer og ønsker å bli enda lenger 🙂

Årsmøte Oslospeiderne 20. mars
2025-03-20 18:00 - 21:00
Til kretstingets representanter – alle speidere over 12 år!
Det innkalles herved til ordinært årsmøte for Oslospeiderne torsdag 20. mars 2024 klokken 18.00.
Oppmøte: Auditoriet på Ruseløkka skole, Løkkeveien 15, 0253 Oslo.
Alle medlemmer over 12 år inviteres til å delta.
Påmelding ønskes mottatt til kontor@oslospeiderne.no senest 13. mars.
Vi henstiller alle til å ha sakspapirene tilgjengelig på møtet, disse kan lastes ned her!

Simen Halderaker Husby
Kretsleder for Oslospeiderne

Trinn 1 kurs på Blåhaug i regi av Follo krets 29-30 mars
2025-03-29 09:00 - 2025-03-30 12:00 | Blåhaug speiderhytte, Blåhaug Speiderhytte, Oslo, Norge
Follo krets arrangerer Trinn 1 på Blåhaug 29-30 mars. Oslospeiderne er sikret tre plasser, men vi kan melde på flere hvis kurset ikke fulltegnes. Det er førstemann til mølla.
Trinn 1: Jeg er beredt er det første kurset i grunntreningen i Norges speiderforbund.
Kurset består av modulene Speiding og ledelse, Speiderprogram og speiderfriluftsliv, Planlegging av speideraktiviteter og Trygge speideraktiviteter.
Kurset passer både for deg som akkurat har blir leder og er fersk i speideren, deg som er rover med lederoppgaver og for deg som har vært leder lenge, men aldri kommet deg på kurs. Variasjon i alder og erfaring gjør kursene bedre og mer spennende, og du er velkommen som du er!
Praktisk info
Dato: 29.-30. mars 2025
Sted: Blåhaug speiderhytte i Østmarka
Kurset har en obligatorisk forkveld, som skjer over internett, onsdag 19.mars kl 19-21.
Alle deltakere får link med invitasjon i forkant. Selve kurset starter lørdag morgen med en rolig frokost kl 9-10
Parkering innerst i Sandbakkveien, 1404 Siggerud
Kommer du med buss ta 550 mot Enebakk fra Oslo Bussterminal kl 8.25 og gå av på Brokkenhus og Følg Sandbakkveien til Blåhaug.
Hva lærer du på Trinn 1 – Jeg er beredt?
Speiding og ledelse: Her får du lære om hvilke forventninger og muligheter du har som speiderleder i Norges speiderforbund. Du får også en innføring i speidingens idé og verdigrunnlag og speidermetoden.
Speiderprogram og speiderfriluftsliv: Her får du en grundig innføring i hvordan speiderprogrammet er bygd opp, og hvorfor vi har et speiderprogram. I tillegg får du lære hvordan vi bruker friluftsliv som ramme og arbeidsmetode i Norges speiderforbund.
Planlegging av speideraktiviteter: Her får du lære hvordan du kan planlegge gode speidermøter med utgangspunkt i speiderprogrammet. Vi gir deg også gode verktøy som du kan bruke i planleggingen av speiderarbeidet.
Trygge speideraktiviteter: Her gir vi deg kompetanse og verktøy til å kunne planlegge trygge og sikre speideraktiviteter og -turer, slik at alle speidere føler seg trygge og inkludert i speideren.
Meld dere på her: https://min.speiding.no/activities/view/4590

Ridderturnering 26-27 april
2025-04-26 12:00 - 2025-04-27 12:00 | Krakosseter, Rauerskauveien 290, Slattum, 1480, Norge
OSLOSPEIDERNE og KRETSPATRULJE Y inviterer til RIDDERTURNERING 2025
Tid: lørdag 26. april kl. 1200 – søndag 27. april kl. 14.00
Sted: Krakosseter
Ridderturneringen er en årlig konkurranse mellom flokkene i speidergruppene i Oslo.
Konkurransen arrangeres som en rundløype med poster som kullene må løse. Postene har
typiske speidertemaer både teoretiske og praktiske, så her er det muligheter for alle å få til
noe. Konkurransen avsluttes med kåring av en vinner som får overrekt vandretrofeet som er
en Ridderlanse.
Alle 4 hyttene på Krakos er bestilt, og vi tror derfor alle som vil, kan sove inne. Dersom det er
noen som planlegger å sove ute, er det gode muligheter for det også.
Ta med: Sovepose, liggeunderlag, toalettsaker/tannbørste, speiderkniv, klesskift, ullklær,
regntøy, kopp, brødmat til 3 måltider, pølser til grilling og lommelykt. Ta med kopp, bestikk
og pølsepinne. Ta med litt godteri til leirbålet om man vil.
Påmelding:
Mail til ingvild.iversen@online.no, merkes med: «Påmelding ridderturnering (gruppens
navn)» Påmelding må inneholde angivelse av ca. antall deltakere og antall kull, samt antall
ledere. Frist for påmelding er 5.april.
Dersom man planlegger å sove ute er det fint om det gis beskjed ved påmelding. Så kan vi ta
hensyns til dette ved fordeling av hyttene.
Alle grupper må regne med å hjelpe til som postmannskap på ridderturneringen.
Med vennlig hilsen Kretspatrulje Y

Kretskonkurranse 10-11 mai
2025-05-10 12:00 - 2025-05-11 12:00
Invitasjon til kretsbannerkonkurransen 10-11 mai 2025
Vårens vakreste speidereventyr!
Kretspatrulje Z med Manglerud, Bøler, 1. Bekkelaget, Grünerløkka MS, 3 korps FA og 17. Oslo i samarbeid med 7. Oslo inviterer til vårens vakreste eventyr i Lillomarka.
Påmelding er nå åpnet i Min.Speiding.no! Mer informasjon om påmelding nederst i mailen. Har du mottatt denne mailen ved en feil og ikke den ansvarlige for kretskonkurransen i din gruppe? Denne mailen er sendt til alle som er registrert som enhetsledere og gruppeledere i Oslospeiderne. Vennligst sjekk med og videresend denne mailen til korrekt person.
Vi møtes ved Solemskogen parkering lørdag 10 mai. Registrering av patruljer og postvakter fra kl 10 til 10.55. Åpning kl 11.
Arrangementet avsluttes ved Vennvassbu – Vennervann søndag 11. mai, kl 13.30. Troppene er selv ansvarlig for å sikre at speiderne kommer trygt tilbake til foreldre og avtalt hentested. Det er ca 1 time å gå fra Vennervann til Solemskogen. Du kan også gå til Ammerud, Tonsenhagen, Movatn eller Snippen. Det er lenger å gå til de andre destinasjonene.
——————————————————–
Patruljeutstyr- pakkeliste:
● Patruljeflagg og troppsbanner – alle må merke leirområdet sitt med patrulje og troppsnavn
● Saks, penn, blyant og papir
● Kniv, sag, øks
● 2 sett førstehjelpsutstyr (et til bruk for skader underveis og et til bruk på førstehjelpspost )
● Kompass og kartmappe
● Utstyr til matlaging + primus, multifuel, stormkjøkken eller lignende – oppvask og hygiene tiltak
● Mat til middag lørdag (Se info i forhåndsoppgaven nedenfor)
● Bossposer til 4 fraksjoner: papir, mat, rest, glass og metall
● Dorull 1-2 stk
● Haugerud tar med pokal og banner
——————————————————–
Forslag til personlig pakkeliste:
Ha på deg ren og gjerne nystrøket speiderskjorte og skjerf – stil og sveis gir poeng
● Gode turstøvler – evt ekstra joggesko til o-løp
● Sovepose og liggeunderlag
● Kopp, fat, bestikk og full vannflaske
● Brødmat til lunsj lørdag, kvelds, frokost og lunsj søndag.
● Ekstra skift – ullundertøy og ullsokker
● Regntøy – sjekk værmeldingen
● Varm genser til kvelden.
● Hodelykt
● Speiderkniv – nyslipt
● Lue, votter, sjal, solbriller, solkrem og solhatt/ speiderhatt
● Sitteunderlag
● Toalettsaker
● Leirbålskappe hvis du har og orker å bære
● Andre ting du trenger?

Felles leder middag ved Vennvassbu lørdag
Ledere/postvakter tar med det de vil grille selv, også stiller vi med griller og tilbehør til grillmaten. Ta med noe å sitte på, kopp og spiseutstyr.
——————————————————–
Forhåndsoppgaver:
Oppgave 1: Forberede primitiv bærekraftig middag
Patruljene får et budsjett på 50 kr per person og skal selv handle inn til middag før konkurransen. Kvittering MÅ medbringes.
Det er ikke tillatt med ferdigtilberedte retter som toro-mat, lapskaus på boks og liknende. Hermetiske tomater, bønner, ris og tørr pasta er greit. Måltidets smak, utseende, pris, hygiene, bærekraft/klimafotavtrykk og samarbeid i patruljen vil evalueres.
For mer inspirasjon:
https://www.framtiden.no/tips/sjekk-hvilken-mat-som-er-best-for-miljoeet
Oppgave 2: Lage leirbålsinnslag
Leirbålsinnlag – lek, sang, sketch eller annen underholdning. Leirbålssjefen velger de 5 beste innslagene (gir ikke poeng, men lønn i himmelen, jubelrop og hederlig omtale)
Oppgave 3: Lek
Ta med en gøy lek som patruljen kan lære bort til andre patruljer. Brukes på leketorget på søndagen mens vi venter på poengutregning. Gir ikke poeng, men lønn i himmelen og godt omdømme.
Oppgave 4: Nye venner
Før Kretskonken eller underveis – finn en vennskapspatrulje i en annen tropp som dere kan samarbeide med frem mot Landsleiren (gir ikke poeng, men nye venner!)
Oppgave 5: Førstehjelp
Sjekk at førstehjelpssettene er oppdatert, har riktig innhold inkludert bandasjer og enkeltmannspakke.
Oppgave 6: Slip kniver og økser
Kretskonkurransen er åpen for alle kretsens patruljer. Vi gleder oss til å samle Oslospeiderne til vennskapelig konkurranse. Her blir det mange muligheter for å treffe nye og gamle speidervenner.
Konkurransen vil ha 7 poster inkludert pioneering, orientering, førstehjelp og hemmelig oppgave.
Kretskonkurransen består av to delkonkurranser; patruljekonkurranse og troppskonkurranse. Vandrepokal deles ut til den patruljen som vinner konkurransen og kretsens banner deles ut til den troppen som får best resultat.
De fire beste patruljene går videre til NM i speiding. 13-15 juni på Nordtangen i Gran.
——————————————————–
Det blir leirbål, så ta med sangstemme og noe varmt å sitte på.
Påmelding i min speiding for hver tropp. Påmeldingen åpner 8. april. Frist for påmelding: 30. april.
——————————————————–
Alle troppene som deltar må stille med minimum en leder til disposisjon for arrangementet. Postvakter eller teknisk støtte. Ønsket post eller oppgave kan oppgis ved påmelding. Alle ledere og postmannskap må ha vist (til sin leder) og registrert politiattest i Min Speiding. Alle ledere og rovere skal sjekkes inn.
Alle ledere er invitert til felles ledermiddag ved Vennvassbu lørdag ca kl 18.
Ta med det dere vil grille selv, så stiller vi med griller og tilbehør til grillmaten. (Lederne ivaretar selv behov for allergier, vegansk, vegetar eller pesketar).
Ta med noe å sitte på/liggeunderlag, kopp og spiseutstyr.
——————————————————–
Vi viser til reglementet for kretskonkurransen: Kretskonkurransereglement-for-Oslospeiderne-av-NSF-revidert.pdf
Følgende står om patruljen:
2-1 Patruljen skal bestå av de som til vanlig tilhører patruljen for at de skal være med i den offisielle patruljekonkurransen. Det er således ikke anledning til å slå sammen patruljer. Øverste alder ved deltagelse er 16 år. Patruljen skal kun ha en patruljefører. Førerpatrulje, aspirantpatruljer o.l. regnes ikke som patruljer. Minste deltagerantall i hver patrulje skal ligge på tre (3) speidere. Dette forhindrer ikke patruljer med lavere antall å delta. Disse teller ikke i patruljekonkurransen, men teller i troppskonkurransen.
2-2 Alle deltagere skal ha betalt forfalt forbundskontingent innen kretskonkurransen starter.

——————————————————–

Påmelding i min speiding for hver tropp. Påmeldingen åpner 8. april. Frist for påmelding: 30. april.
Påmmelding skal skje ved hjelp av skjema i Min.Speiding.No. Du finner arangementet her: Kretsbannerkonkurranse – Oslospeiderne 2025 | Min Speiding
Dersom du trenger en punktliste for hvordan du melder deg på, sjekk ut steg for steg-guiden her! Steg-for-steg guide til hjelp for påmelding

Vi gleder oss til å se dere ved Vennervann!
Speiderhilsen,
Kretspatrulje Z og kretsstyret

Oslospeidernes 20 års jubileum pluss en
2025-05-24 12:00 - 18:00
I fjor fylte Oslospeiderne 20 år og kretsstyret ønsker å få til en ordentlig markering av jubileet. Dato for arrangementet er 24. mai. Det blir konkurranse med poster, felles samling, sosialt og hyggelig. Kretsstyret håper så mange speidergrupper som mulig har anledning til å være med. Les invitasjonen her!

Oslospeider-konkurransen, 25.mai til 7.september 2025
2025-05-26 08:00 - 2025-09-07 23:30
Velkommen til Oslospeider-konkurransen 2025!

Aldri hørt om speidere før? Du er invitert!Er du speider? Du er invitert!Vil du oppdage nye steder? Du er invitert!
Slik funker det:
1. Last ned appen Trimpoeng og søk opp «Oslospeider Konkurransen». Eller trykk her: https://konkurranse.trimpoeng.no/oslospeider-konkurransen…
2. Velg hvilken speidergruppe du vil samle inn poeng for.
3. ”Sjekk inn” på ulike steder i Oslo for å samle inn poeng!

Kan DU samle inn mest poeng i sommer?
Konkurransen starter i mai, og avsluttes 7.september på Friluftlivets dag på Sognsvann.
Der vil både best speidergruppe, beste enkeltperson og noen tilfeldige heldige deltakere få kule premier!
Oslospeiderne arrangerer denne konkurransen for å feire at vi er 20(+1) år.

Håper du vil bli med! God tur og lykke til!
Hilsen kretsstyret i Oslospeiderne (NSF)
Spørsmål? kontor@oslospeiderne.no

Plakat sommerrebus

Speidernes landsleir 2025, 5-12 juli
2025-07-05 14:00 - 2025-07-12 12:00
Landsleir er store opplevelser, fellesskap, nye venner, sug i magen, svette på pannen, og selvtillit resten av livet. Les mer om landsleir og hva du kan oppleve her!
Speidernes landsleir 2025 finner sted 5.-12. juli 2025 ved GOBB Vind arena i Gjøvik.
Leiren er for alle speidere, rovere, og ledere i KFUK-KFUM-speiderne og Norges Speiderforbund. Internasjonale speidere, St. Georgsgildene, og andre gjester er også invitert.
Les mer om Speidernes landsleir 2025 her: https://www.landsleir.no/
Meld dere på her!

Friluftslivets dag på Sognsvann 7. september
2025-09-07 11:00 - 15:30 | Sognsvann, Sognsveien 235, OSLO, 0863
Oslospeiderne oppfordrer alle speideregrupper til å ta en søndagstur til Friluftslivets dag på Sognsvann 7. september.
Dagen arrangeres i regi av Norsk Friluftsliv og og deres 19 medlemsorganisasjoner. De organiserer ulike aktiviteter du kan delta på, slik som kanopadling, quizer, orientering, grilling og mye, mye, mer! Det vil være mulig å få seg en matbit og noe å drikke i løpet av dagen, men ta gjerne med egen mat også. Det er bålpanner tilgjengelig. Ta med tallerken, kopp og bestikk, så slipper vi unødvendig søppel.
Les alt om arrangementet her: https://fb.me/e/3pqNLPU9y
Oslospeiderne annonserer vinnerne av Trimpoeng-konkurransen kl.15.00 ved vannet/kanoene.
Vi oppfordrer alle til å dele arrangementet og komme sammen med andre for å delta.

Peff 1 kurs på Hallvardbo, 20-21 september
2025-09-20 10:30 - 2025-09-22 16:00 | Hallvardbo, Gjevikbakkene 47, Siggerud, 1404, Norway
Haugerud speidergruppe arrangerer Peff 1 kurs for kretsen 20-21 september. Kurset vil avholdes på deres nye hytte, Hallvardbo.
Påmeldingen er åpnet, meld deg på her!
Påmeldingsfrist: 3. september. Påmelding er bindende fra denne dato.
På Peff 1 lærer du:
Hva er speiding: speiderhistorie, speidermetoden, speideridealer, patruljesystemet
Patruljebygging og patruljesærpreg
Peffens og assens rolle
Langsiktig planlegging, terminliste
Planlegging og gjennomføring av et patruljemøte med fokus på struktur og rammer
Hjelpemidler og ressurser
Speiderprogrammet
Hvordan lærer vi – forutsetninger og metoder
Informasjon og kommunikasjon
Planlegging og gjennomføring av et patruljemøte med fokus på faglig innhold
Problemløsning i patruljen
Veien videre – videre peffopplæring i gruppa og kretsen.
Speiderne lager middag sammen lørdag som kjøpes inn samlet, men man må ha med brødmat/pålegg til øvrige måltider. For evn allergier – send mail til nicolai.rygh@speiding.no.
Oppmøte på Hallvardbo fra klokken 1030, programmet starter kl 1100.
GoogleMaps-lenke til Halvardbo: https://maps.app.goo.gl/kV7JoHWLXRVFpkmL7
Er det noe du lurer på? Send gjerne en e-post til meg!
nicolai.rygh@speiding.no

Sosial Lederkveld og Donsaften
2025-10-07 18:30 - 21:00
Donsaften er en hyggelig samling i skogen i høstmørket og arrangeres vanligvis ved fullmåne i oktober, i år vil vi feire onsdag 7/10 som oppsatt i terminlisten. Dette er en tradisjon fra gamle Østmarka krets. Vi ønsker velkommen alle gamle og nye ledere/rovere i Oslospeiderne til en tradisjonsrik opplevelse i Østmarka, til bål, varmt drikke og gode speiderhistorier. Donsaften er kvelden lederne i Oslospeiderne markerer stiftelsen av 1. Christiania tropp og hedrer Christian Dons. Denne kvelden blir også brukt til å ta opp nye ledere – del to av trinn 0 arrangeres samtidig.
Del en av trinn 0 er motimate-kurset “Lederstart”. Dette gjøres før Donsaften hvor del to “Ledersamtalen” avholdes. For å få tilgang til Motimate må man ha en lederrolle i speidergruppa inne i min.speiding. Da kan man aktivere motimate på sin egen min.speiding-profil, og man får tilsendt innloggingsdetaljer på mail. Hvis du har problemer med å få til Motimate, ta kontakt på mail: simen@oslospeiderne.no
Oppmøte: kl. 18:30 på Ulsrudvann parkeringsplass nedenfor Østmarkseteren restaurant. Kart: https://goo.gl/maps/qPwaWXXeTJ8Z7bK69
Vi følger stien fra Ulsrudvann til Sarabråten og videre opp til Donsbautaen ved Hauktjern. Ved bautaen holdes en kort seremoni til minne om speidingens start i Norge, før vi går ned til ruinene for å kose oss rundt bålet med varm drikke og snop. Vi sitter noen timer og prater til vi går hjemover.
Ta med kopp og noe å sitte på.
Det serveres kaffe og kakao til alle.

Speiderhytteturen 11-12 oktober 2025
2025-10-11 10:00 - 2025-10-12 15:00
For første gang siden Speiderhytteturen startet opp, så har Oslospeiderne overlatt ansvaret for arrangementet til Norges Speiderforbund sentralt. Dette fordi det etter hvert har blitt så mange hytter med at det har strekt seg langt ut over Oslo sine grenser. Dette er vi glade for, for også i år er det mange speiderhytter som åpner dørene og ønsker velkommen innom på Speiderhytteturen! Alle hyttene er åpne lørdag 11. oktober kl. 10–16 og søndag 12. oktober kl. 9–15. Velkommen!
Speiderhytteturen er to dager hvor alle som vil ut på tur kan besøke speiderhyttene som er med på kartet. På hyttene kan du slå av en koselig leirbålsprat, få speidermerket for hytta og drikke en kopp kaffe. Noen rusler en dagstur, mange speiderpatruljer bruker to dager og overnatter på veien, mens andre (noen få) tar på løpeskoene på og beiner av gårde. Å besøke hyttene er gratis. Alle er velkomne, med eller uten kjennskap til speideren!

Jentetur til Blåhaug for vandrere (8.-10. klasse)
2025-11-21 17:00 - 2025-11-23 15:00
Hei!
Vi inviterer til jentetur på Blåhaug for vandrere (8.-10. klasse) i Oslo. Sett av datoen 21.-23. november og lad opp ditt sosiale batteri. Det blir mange morsomme aktiviteter og mulighet til å bli kjent med masse nye folk. Vi håper du blir med!
Vi ønsker oss rovere eller unge ledere som vil hjelpe oss med gjennomføring av arrangementet.
Du som vandrer kan gjerne hjelpe til med å arrangere, ta med en lek eller noe lignende.
Hvis du har mulighet til å hjelpe til, så send oss en epost til: jentetur@longship.org
Påmelding skjer via min.speiding – meld deg på her!
Frist for påmelding er 19. november.

Vi gleder oss til å se dere!
Hilsen Aurora og Henny fra Longship.

Halvårsmøte 24. november
2025-11-24 18:00 - 21:00
Det innkalles til Oslospeidernes ordinære halvårsmøte mandag 24. november 2025 klokken 18:00.
Oppmøte: Auditoriet på Ruseløkka skole, Løkkeveien 15, 0253 Oslo.

Alle medlemmer over 12 år inviteres til å delta. Dørene åpner 17:45.
Påmelding ønskes mottatt til kontor@oslospeiderne.no senest 20. november.Du kan også melde deg på ved å sende sms til: 930 40 683

Foreløpige sakspapirer er nå klare. Les disse her!
Endelig sakspapirer sendes ut senest to uker før møtet.

Nissefest for flokk, 1. desember
2025-12-01 18:00 - 19:30
NISSEFEST FOR FLOKK
Mandag 1. desember, kl. 18:00 – 19:30
Møt opp på Sognsvann på sørøstsiden av vannet
Se google maps link her!
Ta med kopp og hodelykt og gjerne en nisselue om man har
Det blir servert saft og pepperkaker!

Se invitasjon fra kretspatrulje X her!

Hilsen fra kretspatrulje X og årets ansvarlige;
Holmenkollen-Riis speidergruppe og Tåsen speidergruppe

Gruppeledersamling 19. januar,
2026-01-19 18:00 - 21:00 | Camilla Colletts vei 17, Camilla Colletts vei 17, OSLO, OSLO, 0258
Det er med stor glede vi i kretsstyret kan invitere til et sterkt etterlengtet gruppeledermøte, som arrangeres 19. januar!
Møtet skal være et forum der vi kan møtes, utveksle erfaringer og hvor vi i styre kan høre hvor skoen trykker.
Vi inviterer derfor gruppelederen, eller gruppelederens stedfortreder, hjertelig velkommen. Møtet holdes hjemme hos meg på Uranienborg, og jeg håper så mange grupper som mulig har anledning til å komme kl. 18.00.
Gi beskjed innen 17. januar til tel. 95965969 dersom du har anledning til å komme!
Vi vet at noen av dere har svært travle dager. For dem som ikke har anledning til å møte fysisk, vil det også være mulig å delta digitalt via Google meet.
Lenke: https://meet.google.com/opk-xghe-yqx?hs=224
Jeg ser virkelig frem til å samles igjen til et hyggelig og givende møte.
Med ønske om en fantastisk helg!
Uschi
Adresse for møtet: Camilla Colletts vei 17 (rett ved bussstasjon nr. 21/ Uranienborgveien)

Vinterbål 24. januar,
2026-01-24 11:00 - 17:00
Bli med og opplev speiding på en lavterskel og inkluderende måte. Du trenger ikke å være speider eller ha erfaring fra før, rundt vinterbålet kan du prøve aktiviteter, stille spørsmål og bli kjent med speiderlivet.
Speideren handler om gode opplevelser, vennskap, friluftsliv og mestring, og vi vil gjerne vise hvordan det er å være speider, både som deltaker og som leder. Som speiderleder får du mulighet til å gjøre noe meningsfullt, være en rollemodell og bidra til at barn og unge får små og store eventyr i naturen,
Nytt år betyr nye muligheter – kanskje dette er ditt år for å bli med?

«Det er alltid plass til en til rundt bålet!»

Har du spørsmål om speiding, rollen som speiderleder, eller er litt usikker på hvem du kan snakke med når du kommer til gruppen? Se etter en i refleksvest! Hen tar deg gjerne inn i varmen og svarer på alle spørsmålene dine.
For å finne hvor ditt lokale arrangement er, ser her!
